section_heading: O listu
paragraph_text: Godine 2013. Hrvatsko književno društvo sv. Jeronima pod novom je upravom donijelo odluku da otpusti sve svoje urednike. Nakon četrdeset četiri godine redovitog izlaženja, 2013. do rujna nije objavljen ni jedan broj Marulića. U listopadu je objavljen dvobroj (za mjesece od siječnja do travnja), koji je uredilo staro, u međuvremenu otpušteno uredništvo. Otada časopis uređuje, do zadnjeg broja 2016., Jelka Pavišić, lektorica Tkalčića, godišnjaka Društva za povjesnicu Zagrebačke nadbiskupije, a tekst oblikuje i prelama te izdavača zastupa Stjepan Razum, svećenik i arhivist Zagrebačke nadbiskupije, glavni urednik Tkalčića i (od rujna 2012.) predsjednik HKD-a sv. Jeronima. U prosincu 2016. godine Upravni odbor HKD-a sv. Jeronima donosi odluku da se časopis Marulić od prvog broja 2017. objavljuje korijenskim pravopisom. Zbog toga se Jelka Pavišić zahvalila na daljnjem uređivanju. Uredništvo časopisa, na čelu sa Stjepanom Razumom i Antom Kraljevićem, ravnat će se ubuduće prema Hrvatskom pravopisu Franje Cipre i Bratoljuba Klaića iz 1944. godine.<ref> "Marulić" na korijenskom pravopisu (pristupljeno 17. 1. 2017.)